CELEX: 62021TN0715
Language: et
Date: 2021-11-05 00:00:00
Title: Kohtuasi T-715/21: 5. novembril 2021 esitatud hagi – Cellnex Telecom ja Retevisión I versus komisjon

24.1.2022   
            
            
               ET
            
            
               Euroopa Liidu Teataja
            
            
               C 37/42
            
         
      5. novembril 2021 esitatud hagi – Cellnex Telecom ja Retevisión I versus komisjon
      (Kohtuasi T-715/21)
      (2022/C 37/56)
      Kohtumenetluse keel: hispaania
      
         Pooled
      
      
         Hagejad: Cellnex Telecom, SA (Madrid, Hispaania) ja Retevisión I, SA (Madrid) (esindajad: advokaadid J. Buendía Sierra, A. Lamadrid de Pablo ja N. Bayón Fernández)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tunnistada hagis esitatud tühistamisväited vastuvõetavaks;
               
            
                  —
               
               
                  tühistada komisjoni 10. juuni 2021. aasta otsus riigiabi SA.28599 (C 23/2010) (ex NN 36/2010, ex CP 163/2009) kohta, mida Hispaania andis maapealse digitelevisiooni kasutuselevõtuks äärealadel ja vähem linnastunud piirkondades (väljaspool Castilla-La Manchat); (1)
                  
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimene väide, et on ilmselgelt rikutud ELTL artikli 108 lõikes 2 sätestatud menetlust ja menetlusõigusi, mille liidu õigus annab huvitatud pooltele.
                  
                              —
                           
                           
                              Sellega seoses väidavad hagejad, et rikkumine toimus seeläbi, et hagiga vaidlustatud otsus võeti vastu ilma, et oleks tehtud uut menetluse algatamise otsust või teatatud sellest menetluse algatamise otsusest, mis eelnes 2013. aasta otsusele, ja ilma, et neile oleks eelnevalt teatatud komisjoni esialgsest valikulisuse analüüsist.
                           
                        
            
                  2.
               
               
                  Teine väide, et ELTL artikli 107 lõike 1 kohaldamisel on õigusnormi rikutud seoses valikulisuse mõistega, on rikutud tõendamiskoormist ja puudub põhjendus.
                  
                              —
                           
                           
                              Sellega seoses väidavad hagejad, et komisjon eksis valikulisuse „peamises“ analüüsis, kui ta väitis, et võrdlussüsteemiks on „tavapärased turutingimused, milles ettevõtjad peavad tegutsema“, hõlmates selle alla kõik ettevõtjad ja majandusharud. Komisjon eksis valikulisuse „teisejärgulises“ analüüsis, kui ta väitis maapealne ja satelliittehnolooogia on võrreldavates olukordades hetkel, kui signaali jõudis piirkonda, mida vaidlustatud otsuses nimetatakse II piirkonnaks.
                           
                        
            
         (1)  ELT 2021, L 417, lk 1.